title: "Левски" завърши първия дял от първенството с успех срещу "Черно море"

maintext:
Сините се наложиха с 1:0 в София
[LAP.bg]
"Левски" победи с 1:0 "Черно море" в среща от 13-ия кръг на Първа лига. Ценния гол вкара Роман Прохазка в 22-ата минута.С успеха сините събраха 31 точки и са на върха. Вторият "Лудогорец" е с 28, но е и с два мача по-малко. След изиграването на срещите си от първия дял на сезона "Левски" остава единственият непобеден отбор."Черно море" е трети с 23 точки.Варненци започнаха по-добре срещата и до 12-ата минута имаха три добри атаки, но в първите два случая не затрудниха особено Боян Йоргачевич. След това Секо стреля от дясно, но вратарят спаси."Левски" използва една от първите си възможности. В 22-ата минута след ъглов удар Прохазка овладя, завъртя се пред вратата и прати топката в левия ъгъл.След почивката "Черно море" търсеше изравнителен гол, но не успя. При най-доброто си положение в 64-ата минута Георги Илиев центрира от ъглов удар, Бакари игра с глава, а топката срещна гредата.Малко след това Бабатунде Адениджи пропусна отлична възможност да удвои преднината на сините. До края "Левски" съхрани аванса си и стигна до деветата си победа в първенството.


description: Французойката триумфира във втория гигантския слалом за сезона, който се проведе в американския зимен курорт Килингтън.

title: Теса Уорли спечели първа алпийска победа след тежката контузия

maintext:
Уорли спечели първа победа след тежката контузия
Уорли, Нина Льосет и София Годжа се качиха на подиума в Килингтън
Световната шампионка от 2013 г. Теса Уорли спечели първа победа в Световната купа по ски алпийски дисциплини от близо три години насам.Французойката триумфира във втория гигантски слалом за сезона, който се проведе в американския зимен курорт Килингтън.27-годишната скиорка записа девета победа за Световната купа в кариерата си, всяка една от които в коронната й дисциплина.Уорли се качи на подиума за пръв път от 15 декември 2013 г., когато спечели гигантския слалом в Сейнт Мориц. Два дни по-късно тя получи тежка контузия в коляното - скъсани кръстни връзки, заради които пропусна олимпийските игри в Сочи и остатъка от сезона.Французойката дълго време не успяваше да си върне предишната форма, но днес показа блестящо каране и напомни за най-силните си дни.Уорли даде второ време в първия манш - 59.56 секунди, като изостана с 0.11 сек. от Нина Льосет от Норвегия. Французойката обаче направи отлично второ преминаване по трасето и спечели състезанието с общо време 1:59.26 мин. и солиден аванс от 0.80 сек. пред Льосет.Италианката София Годжа допълни почетната стълбичка. 24-годишната състезателка постигна първи подиум в своята кариера, след като направи впечатляващ втори манш. Тя беше едва 12-а след първото преминаване по трасето, но бе над всички във второто и финишира с общо време 2:00.37 мин.Годжа изпревари само с две стотни сънародничката си Марта Басино, а кралицата на слалома Микаела Шифрин се нареди на пета позиция. Носителката на Световната купа и победителка в първия гигантски слалом за сезона Лара Гут отпадна в първия манш.Шифрин води в класирането за големия кристален глобус с 225 точки, а Уорли събра 140 и се изкачи на второ място. Трета е Льосет със 115 точки.Утре в Килингтън ще се състои вторият слалом за сезона. Мъжки стартове пък няма да има тази и следващата седмица заради липсата на сняг в Лейк Луис и Бийвър Крийк.

fasttext_language: bg


description: Фелипе Наср вече не е актуален, защото спонсорът му Banco do Brasil се колебае дали да дава пари.

title: Паскал Верлайн вече е фаворит за второто място в "Заубер"

maintext:
Паскал Верлайн иска да кара в по-силен отбор
Германският пилот на "Мейнър" Паскал Верлайн е фаворитът за второто място в "Заубер" за 2017 г., твърди списание "Аутоспорт".Швейцарският отбор вече обяви преподписването с Маркус Ериксон , като се очакваше да задържи Фелипе Наср. Спонсорът му Вanco do Brasil обаче не казва дали ще продължи да го подкрепя и като резултат разговорите със "Заубер" са се провалили. Бразилецът вече е на дъното на списъка с кандидати за мястото.Продуктът на програмата на "Мерцедес" Верлайн е излязъл на челно място, защото се смята, че може да доведе със себе си и спонсори.Смята се, че шефът на "Мерцедес" Тото Волф и ръководителката на "Заубер" Мониша Калтенборн са се срещнали на "Интерлагос" преди десет дни и са обсъждали темата.Верлайн бил разочарован, когато "Форс Индия" го пренебрегнали за сметка на съотборника му в "Мейнър" Естебан Окон. "Заубер" сега се разглежда като по-добра възможност за неговото бъдеще в сравнение с настоящия му тим.В момента във Формула 1 незапълнени са само три места - двете в "Мейнър" и това до Ериксон в "Заубер".


title: Путин поздрави Тръмп и си пожела възстановяване на диалога

maintext:
Путин е наричал Тръмп "много ярък" и "талантлив" човек.
Тръмп неколкократно е говорил с възхита за политическата сила на Путин. В хода на кампанията си по отношение на анексирането на Крим, републиканецът заяви,че хората на полуострова искат да са към Русия и това е факт, върху който трябва да се разсъждава.
Руският президент Владимир Путин се включи в поздравите към новия държавен глава на САЩ Доналд Тръмп . Стопанинът на Кремъл е изпратил телеграма до кандидата на републиканците, съобщава "Ройтерс"."Путин изрази надежда за съвместна работа за възстановяване на връзките между и изваждането им от състояние на криза, както и за намиране на отговор по наболели международни проблеми и търсене на решение на предизвикателствата, свързани с глобалната сигурност", съобщи Кремъл в изявление.Путин е уверен, че конструктивният диалог между Москва и Вашингтон ще е в интерес и на двете нации.На свой ред руският министър на икономиката Алексей Улюкаев заяви, че Русия ще направи всичко възможно, за да възстанови икономическите и търговските отношения със САЩ.По време на цялата кампания анализатори и членове на Демократическата партия смятаха, че Путинова Русия предпочита Тръмп да бъде избран за президент и се опитва да повлияе на изборите. Руски хакери бяха обвинени за атаката по щаба на Клинтън, която извади наяве имейли с нелицеприятни факти за атмосферата в кампанията на демократите. Някои предположиха и че може да съществува връзка между разкритията на "Уикилийкс" за Клинтън и политиката на Путин към САЩ Перспективата бизнесменът милиардер да стане следващият държавен глава на американците още преди месеци породи притеснения как това ще се отрази на външната политика на Вашингтон – особено след поредица изказвания на Тръмп, намекващи, че ще търси сближаване с Кремъл.


description: Обвинението е малко странно, да не кажа, смешно - за това, че съм накърнил интересите на РСК МиГ, която е чужда фирма.Николай Ненчев, министър на отбраната в оставка

title: Цитат на деня: Обвиняват ме, че съм нарушил интересите на руска фирма

maintext: "Обвинението е малко странно, да не кажа, смешно - за това, че съм накърнил интересите на РСК МиГ, която е чужда фирма."Това заяви министърът на отбраната в оставка Николай Ненчев на излизане от Столичната следствена служба, където му бе връчен обвинителен акт заради договора с Полша за ремонтите на шест двигателя на МиГ-29.


title: БСП иска предсрочни парламентарни избори и се надява да е първа политическа сила

maintext: След ГЕРБ и БСП ще върне неизпълнен мандата за съставяне на правителство в рамките на 43-ия парламент, за да се върви към предсрочни избори за Народно събрание, на които социалистическата партия да се бори да бъде първа политическа сила. Това обяви лидерът на БСП Корнелия Нинова на пресконференцията след президентския балотаж в НДК, на който подкрепеният от социалистите кандидат ген. Румен Радев бе избран за петия държавен глава на България.Заради първата си изборна загуба от 10 години насам премиерът Бойко Борисов обяви по-рано тази вечер, че ще подаде оставка и няма да се опитва да съставя нов кабинет в рамките на този парламент.На въпрос дали БСП би влязла в правителство с мандат на ДПС, ако то получи третия проучвателен мандат, Нинова обяви, че в рамките на този парламент партията й няма да участва в никакви конфигурации за правителство. Тя подчерта, че социалистите обявили това още през 2014 г., когато след парламентарните избори получили само 38 депутатски мандата."Вотът даде отрицателна оценка на властта. На всички вече е ясно, че в България има нова политическа ситуация, в което между другото няма нищо драматично", подчерта и ген. Румен Радев. Той заяви, че до 22 януари 2017 г., когато встъпва в длъжност, няма правомощия по съставяне на служебен кабинет. Предшественикът му Росен Плевнелиев може да състави такова правителство или да бави процедурите.Преди разпускането на 43-ия парламент, което по конституция така или иначе не може да направи сегашният държавен глава, Нинова призова депутатите от всички политически сили, в т.ч. и ГЕРБ, да бъдат "отговорни държавници" и спокойно да изпълнят две задачи - приемането на бюджета за 2017 г. и диалог за промяна на изборните правила, каквато поискаха участвалите в националия референдум на 6 ноември."Между нас има лидер, който се опитва да внушава страх и дестабилизация в страната. Борисов сам си постави това условие - да подаде оставка, и добре, че го изпълни", заяви Нинова. Според нея Борисов не бил държавник, тъй като е "човек, който превръща личната си загуба в национална трагедия". По думите на Радев обаче Борисов е бил държавник до момента, в който е заговорило егото му.По темата за свикване на Велико Народно събрание, което според ГЕРБ трябва да стане факт за намаляване на броя на депутатите, и Нинова, и Радев обясниха, че това става с решение на сегашното Обикновено Народно събрание, но при одобрен проект на нова конституция от 2/3 от неговите членове - условие, което към момента не е изпълнено.На въпрос за действията на левицата по отношение на съдебната реформа Нинова обяви: "БСП ще предложи своето виждане за съдебна реформа. Те (бел. ред. - ГЕРБ) си поставиха за цел да овладеят съдебната система и направиха реформа за това. Нашата цел е бърз съдебен процес".Ген. Румен Радев обяви, че ако изборът на нов български еврокомисар става по време на мандата му, той ще иска консултации по въпроса, а няма да седи като пасивен наблюдател. Той обаче заяви, че няма да превишава правата си.Еврокомисарят се предлага от правителството, а по неофициална информация сред управляващите вече е коментирано името на евродепутата от ДПС Искра Михайлова.На въпрос на журналисти Радев заяви: "Искам да благодаря на всички членове и симпатизанти на ДПС, които гласуваха за мен. Цифрите са такива, че дори и всички тези гласове да идат при кандидата на ГЕРБ, пак не им стигат и то с много". А Нинова обяви: "Радваме се на тази победа - всички от БСП. Заслужена победа, чакана от години". В началото на пресконференцията тя благодари на всички членове и симпатизанти на други партии, гласували за кандидата на левицата за президент - 240 хил. на ГЕРБ, 200 хил. - на ДПС, 140 хил. - на Патриотичния фронт, 80 хил - на Реформаторския блок и 80 хил. - на АБВ.Избраният за петия президент ген. Румен Радев заяви, че макар да няма опит в политиката, има необходимите лидерски качества. Той обяви, че ще работи за намаляване на санкциите от ЕС срещу Русия, както и че ще има добър дилог и с президента на САЩ Доналд Тръмп, и с руския си колега Владимир Путин.Радев заяви още, че ще иде на среща с Плевнелиев, който заявил, че ще го покани. Попитан дали ще си кара сам еърбъса, той обяви, че този вид самолети може да се карат, ако в тях има двама пилоти. Така щяла да работи и новата президентска двойка."Като президент няма да деля хората на леви и на десни, на сини и на червени. Всички сме български граждани и трябва да работим за просперитета на България", заяви още ген. Радев.


description: "Ако съдбата е благосклонна и е с нас, ние ще се класираме. Ако не – пак ще бъдем доволни, защото участвахме в груповата фаза на Шампионска лига, показахме на българските фенове качествен футбол и докарахме отбори, които зажаднелите фенове искат да видят на живо. Това е добре."

title: Дерменджиев: Равенството на този етап ни задоволява

maintext:
Треньорът на "Лудогорец" остана доволен от футболистите си
[LAP.bg]
Треньорът на "Лудогорец" Георги Дерменджиев остана доволен от равенството с "Базел" в Шампионската лига . Българският отбор съхрани възможностите си за оставане в евротурнирите и през пролетта след 0:0 в София."Такива мачове се играят по този начин и тези момчета показаха значително израстване в груповата фаза на Шампионска лига, от което аз съм доволен. Е, всеки иска да бием. И ние искахме да бием. Опитахме се, но в крайна сметка и този резултат на този етап ни задоволява", каза Дерменджиев пред Би Ти Ви Екшън."Казах, че това ще бъде едно надиграване тактическо. Изключително съм доволен от футболистите, от това, което показаха и направиха. "Базел" е много силен отбор", продължи той."Добре е, че "Арсенал" и ПСЖ ще играят на максимум (в последния кръг). Вече как ще завършат последните мачове ние не можем да гадаем. Ако съдбата е благосклонна и е с нас, ние ще се класираме. Ако не – пак ще бъдем доволни, защото участвахме в груповата фаза на Шампионска лига, показахме на българските фенове качествен футбол и докарахме отбори, които зажаднелите фенове искат да видят на живо. Това е добре", заяви треньорът на "Лудогорец".Той даде дължимото на игралия много силно Владислав Стоянов, който допринесе за нулевото равенство. По думите му това е най-добрият български вратар.


title: "Шкода" няма да кара ребрандирано "Поло" във WRC

maintext:
"Шкода" няма намерение да се връща във WRC категорията
"Шкода" отхвърли възможността да участва в Световния рали шампионат с ребрандирани "Фолксваген Поло", след като германският производител се оттегли.След шокиращото напускане на "Фолксваген" само два дни след спечелването на четвъртата поредна титла при конструкторите се появиха слухове за възможно прехвърляне на вече готовото "Поло" R WRC на дъщерната компания.Изпълнителният директор на "Шкода" Бернхард Майер заяви за списание "Аутокар", че няма планове за чешко участие с WRC кола в шампионата."Няма да се случи. Наслаждавали сме се и продължаваме да се наслаждаваме на успехи в рали спорта, но в категорията WRC2", заяви той."Имаме успешна програма, която не струва много пари. С нея можем да спечелим титлата. Защо да го променяме", добави Майер."Да правиш повече не означава задължително да го правиш по-добре. Какво повече може да ни донесе в сравнение с това, което постигаме в ралитата? WRC2 е точно като за "Шкода" - то ни дава най-добрата възвращаемост на инвестираните пари, защото реално не ни струва нищо", каза той.Пилотът на "Шкода" Есапека Лапи преследва титлата във WRC2 в Австралия тази седмица, но дори да не успее да влезе в топ три, за да е шампион, "Фабиа" R5 ще спечели титлата при конструкторите.


description: След провала на референдума за квотите за мигранти това е нов удар за министър-председателя, който може да му попречи в борбата му с миграционната политика на ЕС.

title: Унгарският парламент отхвърли конституционните промени срещу миграцията

maintext: Унгарският парламент не одобри конституционната поправка, внесена от премиера Виктор Орбан, за забрана на разселването на кандидати за убежище в Унгария, предаде "Ройтерс". След провала на референдума за квотите за мигранти това е нов удар за министър-председателя, който може да му попречи в борбата му с миграционната политика на ЕС, коментира агенцията.Предложената конституционна промяна събра 131 гласа в 199-местния парламент – съвсем малко под необходимия минимум от две трети от всички депутати, или общо 133 гласа. Опозиционните партии, включително крайнодясната "Йоббик" , бойкотираха вота.Впоследствие от "Йоббик" обясниха, че биха подкрепили предложението на премиера, но само ако отмени въведената преди три години схема за предоставяне на жителство за лица извън ЕС срещу инвестиране в държавата.Според Орбан промяната в конституцията щеше да отговори на волята на над 3 милиона унгарци, които през октомври на референдум застанаха зад искането на премиера за отхвърляне на квотите за мигранти в ЕС.По думите на министър-председателя, въпреки че референдумът не е правно задължаващ заради ниска избирателна активност, той му дава силата да отхвърли наложената от Брюксел схема за задължително преразпределяне на търсещите убежище.Решимостта на Орбан да държи мигрантите далеч от Унгария предизвика търкания с лидерите на останалите страни членки на фона на трудностите, които изпитва ЕС в намирането на решение на кризата с бежанците. От началото на 2015 г. около 1.4 милиона души, главно от Сирия, са потърсили убежище на Стария континент.Миналата година Унгария бе основен входен пункт към Западна Европа, преди Орбан да издигне телена ограда по границата със Сърбия Но според анализатори днешното решение на парламента е само временно препятствие и няма да повлияе негативно на управляващата партия "Фидес", която е водач в проучванията на общественото мнение преди общите избори, насрочени за 2018 г.


title: Лек спад отчита търговията на дребно през септември

maintext:
Фотограф: Анелия Николова
боротът в раздел "Търговия на дребно, без търговията с автомобили и мотоциклети" намалява с 0.2 на сто спрямо предходния месец, но нараства с 2 на сто спрямо септември 2015 година.
Намаление е регистрирано при търговията на дребно с компютърна и комуникационна техника - с 4.8%, и търговията на дребно с битова техника, мебели и други стоки за бита - с 4.2 на сто.
Националният статистически институт констатира затихващо оживление в търговията на дребно през септември. ОСпрямо август е отчетен ръст само при търговията на дребно с текстил, облекло, обувки и кожени изделия - с 1.3 на сто. По-значително намаление е регистрирано при търговията на дребно с битова техника, мебели и други стоки за бита - с 2.3 на сто, търговията на дребно с автомобилни горива и смазочни материали - с 1.9 на сто, търговията на дребно с компютърна и комуникационна техника и търговията на дребно чрез поръчки по пощата, телефона или интернет - по 1.8 на сто.В сравнение със септември 2015 г. най голям е ръстът при търговията на дребно с текстил, облекло, обувки и кожени изделия - с 14.5%, търговията на дребно с хранителни стоки, напитки и тютюневи изделия - със 7 на сто, търговията на дребно с фармацевтични и медицински стоки и търговията на дребно чрез поръчки по пощата, телефона или интернет - с 6.2 на сто.


description: Бюджет 2017 остава в парламента, тъй като не е ясно кога ще има служебен кабинет.

title: ГЕРБ даде заден, няма да оттеглят бюджет 2017 от парламента

maintext:
Менда Стоянова
Фотограф: Надежда Чипева
ГЕРБ няма да оттеглят от парламента проекта си за държавен бюджет за 2017 г. Това съобщи пред "Дневник" председателят на бюджетната комисия в парламента Менда Стоянова (ГЕРБ). В интервю в Инвестор.бг, публикувано днес, Стоянова казва, че е н ай-добре бюджетът да бъде оттеглен при хипотеза на оставка на кабинета , тъй като това е "най-политическият закон". Интервюто обаче е дадено в сряда миналата седмица.В момента се преценява какви са плюсовете и минусите на оттеглянето и на оставането на финансовия закон. "Тъй като не е ясно кога ще има служебен кабинет, е по-добре да остане и парламентът да си го разглежда", каза Стоянова пред "Дневник". "След като сме го внесли, ще си гласуваме за него, който е против, да си гласува", добави Стоянова. Тя припомни, че при гледането на бюджета в комисия на 3 ноември срещу него са гласували депутатите от БСП, ДПС, Патриотичния фронт и "Атака". "Ако сега техният вот се повтори в зала, ще видим какво ще стане. Може да им хареса и да си гласуват", предположи Стоянова. Тя нарече "пълни глупости" твърденията на депутата от БСП Румен Гечев, че бюджет 2016 има блокирани 5 млрд. лв. "Ще видим какво ще направят между първо и второ четене", добави Менда Стоянова.Финансовият министър Владислав Горанов също заяви пред няколко медии днес, че бюджетът няма да бъде оттеглен, въпреки че миналата седмица твърдеше обратното.


description: Борисов от един добър управленец стана един изключителен държавник.Румяна Бъчварова, министър на вътрешните работи в оставка, пред Би Ти Ви

title: Цитат на деня: Борисов от добър управленец стана изключителен държавник

maintext:
Румяна Бъчварова
Фотограф: Георги Кожухаров
"Борисов от един добър управленец стана един изключителен държавник."Това заяви вицепремиерът и министър на вътрешните работи в оставка Румяна Бъчварова пред Би Ти Ви, след като бе попитана как се е променил премиерът за времето от първия си мандат начело на държавата досега.


description: Без отсек за двигателя и с батерия, разположена между предния и задния мост, кросоувърът е дълъг 4.68 метра, но осигурява повече място от далеч по-големи автомобили.

title: "Ягуар" направи концептуален всъдеход на ток

maintext:
[Ягуар]
[Ягуар]
[Ягуар]
[Ягуар]
[Ягуар]
Концептуален електрически всъдеход е най-новата рожба на инженерите от "Ягуар". "Ай-Пейс" (I-PACE) се отличава с авангарден дизайн, който не би бил възможен, ако колата се задвижваше от двигател с вътрешно горене.Без отсек за двигателя и с батерия, разположена между предния и задния мост, кросоувърът е дълъг 4.68 метра, широк 1.89 м и има междуосие от 2.99 м.С тези си размери "Ай-Пейс" заема по-малко място на пътя от стандартния средноразмерен SUV, като същевременно предоставя повече свободно място за пътниците отзад. Багажникът от своя страна събира 530 литра.Автомобилът е качен върху 23-инчови джанти, на които са монтирани поръчкови гуми с размери 265/35/R23. Колата се задвижва от два електромотора - един отпред и един отзад, които имат обща мощност 400 конски сили и въртящ момент 700 Нм."Ягуар Ай-Пейс" се ускорява до 100 км/ч за около четири секунди. С един заряд на батериите изминава над 500 км.Акумулаторите са с капацитет 90 киловатчаса, с течно охлаждане, като са проектирани и разработени в "Ягуар". Пълният заряд отнема малко над два часа при използване на 50-киловатов източник на ток.Интериорът на електрическия кросоувър на "Ягуар" залага на изцяло дигитално управление. В интериора са използвани висококачествени естествени материали - алуминий, алкантара и тъмен, нелакиран, орехов фурнир.Дори в мрачните дни в салона е светло благодарение на пълноразмерния панорамен стъклен покрив, който продължава косия ъгъл на предното стъкло.


title: Българските и румънските данъчни ще борят съвместно ДДС измамите

maintext:
Фотограф: Надежда Чипева
Българските и румънските данъчни администрации се договориха за съвместни проверки на рискови стоки по границата между двете държави. Това стана на среща във Велико Търново между представители на двете институции, съобщиха от Националната агенция за приходите (НАП).Целта е да се засили сътрудничеството в областта на ДДС измамите и превоза на рискови стоки. Инспекторите от двете държави са обсъдили бъдещи съвместни проверки на граничните пунктове в Силистра и на Дунав мост 2 между Видин и Калафат.По време на срещата във Велико Търново двете администрации обсъдиха още възможностите за подобрен обмен на информация. От румънска страна бе споделено, че след засилване на фискалния контрол от българските власти е намалял значително трафикът на нерегламентирани стоки от Турция към северната ни съседка.За първите девет месеца на 2016 г. звеното за фискален контрол в НАП е проследило движението на над 2 млрд. килограма рискови стоки, сред които плодове и зеленчуци, месо, захар, брашно, мляко и млечни продукти и др . Най-голям дял сред следените стоки имат плодовете и зеленчуците.В срещата участие взеха директорът на дирекция "Централно звено за връзка" в НАП Антоанета Съева и директорът на дирекция "Фискален контрол" Ивайло Тодоров. От румънска страна участници бяха директорът на дирекцията за фискални разследвания Лучиан Морару, директорът на румънското "Централно звено за връзка" Николета Пирлитеску, както и представители от генералната и регионалните дирекции за борба с измамите на Националната агенция за данъчна администрация (НАДА ) на Румъния.


title: Следващият български еврокомисар най-вероятно отново ще е жена

maintext:
Според премиера Бойко Борисов най-полезно за България ще бъде, ако ресорът на еврокомисаря е екологията или регионалното развитие.
Фотограф: Юлия Лазарова
Министърът на финансите Владислав Горанов "подсказа", че има достатъчно жени на високи позиции в Брюксел.
с листата на ДПС/АЛДЕ, след като Делян Пеевски се отказа от мястото си.
Според правителствени източници на "Медиапул" тя е с много големи шансове като българският евродепутат на най-висока позиция в Европарламента – председател на Комисията по регионално развитие. Източници на "Капитал", близки до управляващите, потвърждават разговорите за кандидатурата на Михайлова. Самата тя пред "Медиапул" е отрекла такъв пост да й е предлаган.
Темата за следващия български еврокомисар и ресора му напусна сферата на публичността покрай предстоящите президентски избори. Премиерът Бойко Борисов, който възнамеряваше още в понеделник да обсъди темата с председателя на еврокомисията Жан Клод Юнкер, не оповести подробности за разговора, от Еврокомисията пък не потвърдиха, че такъв разговор се е състоял.От една страна Борисов казва, че "нямаме бърза работа", защото Кристалина Георгиева ще остане на поста си до края на декември. В същото време отхвърля като възможна номинация президента Росен Плевнелиев с аргумента, неговият мандат изтича месец по-късно.Според два източника на "Капитал" причина за забавянето са именно изборите и различните хипотези за конфигурацията на втория тур.Премиерът очерта бъдещата кандидатура като посочи желаните от него ресори - екология или регионално развитие."Медиапул" в днешна публикация по темата изрежда няколко имена като най-актуални от правителството били министърът на правосъдието Екатерина Захариева и на регионалното развитие Лиляна Павлова.В двата ресора, посочени от Борисов, и в профила, подсказан от Горанов, се вписва най-точно Искра Михайлова - министър на околната среда в кабинета "Орешарски".Тя стана евродепутатДо смяната на българския еврокомисар се стигна, след като Кристалина Георгиева подаде оставка, за да поеме висш ръководен пост в Световната банка.


description: Компанията е готова да изгради общо 6 заведения в България до края на 2017 г.

title: Финландска верига за бързо хранене стъпва на българския пазар

maintext:
[wikipedia]
Хесбургер"
предвижда
млн
евро
Хесбургер
бургери
Хесбургер
Иева
Салмела
Хесбургер
Наантали
Хесбургер
Финландската верига заведения за бързо хранене "(Hesburger) стъпва на българския пазар с две заведения - в Стара Загора и Ловеч в началото на следващата година. Това съобщиха от компанията за недвижими имоти "Колиърс", посредничила за сделката за един от имотите.До края на 2017 г. пък сеизграждането на още 4 заведения за бързо хранене, като общата инвестиция за тях ще е между 3 и 4, а в тях ще работят около 70 души.От "" са решили да залагат на български доставчици на продукти и суровини. "Единствено основната съставка на нашите, "" сосовете, ще бъде внасяна от Финландия. Тя се произвежда в собствената ни фабрика", заяви отговарящият за бизнес развитието на компаниятаФинландската верига за бързо хранене е насочила интереса си към сравнително големите градове в България, като ще се търсят помещения за ресторанти по главните търговски улици." е финландски семеен бизнес, датиращ от 1966 г. с първи обект в. Днес "" притежава над 430 обекта във Финландия, балтийските републики, Германия, Русия и Украйна. Във веригата работят над 6700 служители.


title: Завръщането на Линдзи Вон се отлага заради нова контузия

maintext:
Вон е претърпяла успешна операция на раменна кост в дясната ръка
Голямата звезда на алпийските ски Линдзи Вон има нова контузия, която отлага за неопределено време завръщането й.
32-годишната американка е претърпяла тежко падане по време на тренировка вчера, а медицинските прегледи са установили фрактура в раменната кост на дясната ръка.
Четирикратната носителка на Световната купа е претърпяла успешна
операция във Вейл през изминалата нощ и започва възстановителни процедури.
правеше страхотен минал сезон, като спечели девет победи и водеше в класирането за четири от световните купи - в генералното класиране и в дисциплините спускане, супергигантски слалом и комбинацията.
тя падане по време на супергигантски слалом в Андора и получи нова травма в коляното, която я извади от състезанията до края на сезона.
Вон непрекъснато е измъчвана от контузии през последните години. ТяВ началото на март обаче"Много съм разочарована, че завръщането ми на пистата се отлага, но поне всичко с коляното ми е наред. Ще се завърна възможно най-скоро, както винаги съм правила", написа днес Вон в профила си във "Фейсбук".Тази седмица в Леви ще се проведе втория кръг от Световната купа. Финландският зимен център Леви ще посрещне първите слаломи при мъжете и жените, след като през октомври гигантските слаломи в Зьолден дадоха старта на сезона.


description: Участниците в конференцията по проблемите на спорта и физическото възпитание се обединиха около седем предложения за спешни промени в професията учител по физическо възпитание.

title: Учители се обявиха за безплатно ползване на общинската спортна база

maintext:
В конференцията участваха 72 представители на спортните клубове и общинските експерти в областта на спорта от 16 общини.
Учителите по физическо възпитание настояват да се гарантира безплатен достъп до общинската спортна база за провеждане на урочни и извънурочни и извънкласни занимания по спорт и физическо възпитание.
Това е една от точките, които попаднаха в резолюцията на втората конференция по проблемите на спорта, физическото възпитание и олимпизма в общините.
Участниците се обединиха около седем предложения за спешни промени в професията учител по физическо възпитание и спорт.
нормативът за учебна натовареност, "имайки предвид спецификата на професията и редицата несвойствени дейности и отговорности, предимно от административен характер".
"Наложително е да се променят административните изисквания за подготовка и участие на ученици в спортни състезания, които на практика осуетяват нормалното провеждане на спортни състезания. Подготовката на необходимите документи да се провежда от лице, заемащо административни функции в съответното училище", е друго от изискванията.
Учителите настояват да се утвърди статутът на часа за спортни дейности (третия час) като неразделна част от учебния предмет "Физическо възпитание и спорт".
В конференцията участваха 72-ма представители на учителите, спортните клубове и общинските експерти в областта на спорта от 16 общини.
Първото им изискване е да се намали


title: Шампионът "Кливланд" допусна първа загуба за сезона

maintext:
"Кливланд" допусна първо поражение след шест поредни победи
Баскетболистите на "Кливланд кавалиърс" допуснаха първа загуба от началото на сезона в НБА.Шампионите, които до тази нощ бяха единственият непобеден отбор в лигата, отстъпиха със 106:110 при домакинството на "Атланта хоукс"."Кавалерите" имаха кошмарна вечер в стрелбата от далечно разстояние и пропуснаха 31 от 42-та си опита за тройка, което се оказа решаващо в мача. Въпреки това домакините два пъти успяваха да наваксат много голям дефицит и бяха близо до обрат, но "ястребите" удържаха победата.В третата четвърт "Атланта" поведе с 18 точки разлика, но "Кливланд" ги стопи само до две. Ситуацията се повтори и в заключителната част, когато гостите дръпнаха с 15 точки, но домакините отново се доближиха на две точки с кош 25 секунди преди сирената. В ответната атака обаче Кент Бейзмор беше оставен сам и донесе успеха на "ястребите".Бейзмор отбеляза общо 25 точки, към които добави шест борби и три асистенции. Страхотен мач изигра и германският плеймейкър Денис Шрьодер, който завърши с 28 точки и шест асистенци и пропусна само пет от 15-те си стрелби от игра. Пол Милсап добави 21 точки, а Дуайт Хауърд се отчете със 17 борби.За "Кливланд" Кайри Ървинг отбеляза 29 точки, Кевин Лав завърши с дабъл-дабъл от 24 точки и 12 борби, а Леброн Джеймс записа 23 точки, девет борби, пет асистенции и три откраднати топки.Тримата обаче вкараха само 26 от 61-те си стрелби от игра. Джей Ар Смит и Чанинг Фрай също не стреляха на познатото ниво и пропуснаха общо 21 от 28 изстрела."Кливланд" остава начело в Източната конференция с шест победи и една загуба, а "Атланта" се придвижи до третото място с пет успеха в седем двубоя. Втори във временното класиране е "Шарлот хорнетс", който имат пет победи и едно поражение.На Запад водят "Лос Анджелис клипърс" и "Оклахома сити тъндър" с по шест победи от седем мача. Фаворитите "Голдън стейт уориърс" и "Сан Антонио спърс" са спечелили по пет от досегашните си седем двубоя.


description: Министър-председателят е отложил планираното за днес посещение в Унгария.

title: Премиерът Борисов свика заседание заради напрежението в Харманли

maintext:
Тази статия е част от темата "Бежанците"
Фотограф: Георги Кожухаров
На съвещанието за оперативната обстановка в бежанския лагер - предприетите и набелязаните допълнителни мерки, докладват министърът на вътрешните работи Румяна Бъчварова, заместникът й Филип Гунев, зам.-главният комисар на МВР Георги Арабаджиев, зам.-директорът на Главна дирекция "Национална полиция" Тодор Гребенаров и началникът на отбраната генерал Константин Попов.
В заседанието
което продължава и в момента, участват също вицепремиерът Томислав Дончев и министърът на финансите Владислав Горанов.
От 8 часа сутринта премиерът в оставка Бойко Борисов е свикал заседание в Министерския съвет заради възникналото напрежение в Регистрационно-приемателния център в Харманли, съобщи пресцентърът на правителството.Бунтът на мигрантите започна вчера по обяд , след като в началото на седмицата лагерът в Харманли беше затворен заради притеснения от разпространение на зарази. Мигрантите обстрелваха с камъни жандармерията, а вечерта напрежението ескалира, като в одните оръдия на жандармерията също бяха използвани. В безредиците са ранени четирима полицаи и трима мигранти, над 400 са задържаните до момента Министър-председателят е отложил планираното за днес посещение в Унгария


description: Първият сняг е винаги емоция - изненадва и впечатлява.

title: София в сняг


title: Видео: Другите новини

maintext:
- НДК се преобразява за председателството през 2018-а. - Депутатите приеха решението за поскъпване на цигарите.
- Gооglе ще ни помага да се ориентираме в избора за почивка и развлечение.
- София се готви за Балканския фестивал на ракията. - Депутатите приеха решението за поскъпване на цигарите.- Gооglе ще ни помага да се ориентираме в избора за почивка и развлечение.- София се готви за Балканския фестивал на ракията.
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".- Неиздаваната песен на Принс Moonbeam Levels излиза в нов албум.- Очилата за виртуална реалност са хит сред подаръците в Швеция.


description: Валентин Порязов и Румен Александров стават посланици в Кралство Швеция и Кралство Нидерландия.

title: Кабинетът прати двама зам.-министри за посланици

maintext:
Фотограф: Красимир Юскеселиев
Двама заместник-министри на външните работи бяха освободени от длъжностите си, за да станат посланици в европейски държави.Валентин Порязов и Румен Александров са освободени днес от министър-председателя Бойко Борисов, съобщи правителствената информационна служба. С решение на Министерския съвет двамата са определени за извънредни и пълномощни посланици на България съответно в Кралство Швеция и в Кралство Нидерландия.Заповедите за освобождаване влизат в сила от деня на тяхното връчване, се посочва в съобщението.По-късно днес се очаква Народното събрание да гласува оставката на Бойко Борисов и правителството му, която премиерът депозира след загубата на президентските избори.


title: Не видът на гумата, а дълбочината на грайфера е важна за зимата, решиха депутатите (допълнена)

maintext:
Фотограф: Асен Тонев
показва, че тези държави са взели по-правилното решение. Той също обаче определи като субективен критерий предложението на комисията зимни гуми да се слагат при сняг и лед.
След неговото предложение - за въвеждане на срок, когато е задължително да се използват зимни гуми, или такива, чийто грайфер е над 4 мм, депутатите се обединиха около тази идея.
От 15 ноември до 1 март шофьорите ще са длъжни да карат с гуми, предназначени за зимни условия или с гуми, чийто протектор е равен или по-голям от 4 мм. Това стана, след като депутатите приеха изменение в Закона за движение по пътищата (ЗДП) на второ четене днес. Компромисният вариант бе избран, за да могат шофьорите да ползват и летните си гуми, стига да не са много изтъркани, тъй като в някои части на България зимата е по-мека.Идеята бе на Цветомир Михов (ГЕРБ) и бе подкрепена от 76 народни представители, а трима се въздържаха. Първоначалният вариант на транспортната комисия бе при сняг или лед да се кара с гуми, предназначени за зимни условия или с гуми с вериги. Той обаче доведе до спорове между депутатите от ГЕРБ.Според Делян Добрев (ГЕРБ) това се въвежда доброволно, тъй като няма изискване от ЕС за него и така се товари българският данъкоплатец. Красимир Велчев (ГЕРБ) посочи,че трябва да има фиксирана дата за зимни гуми от 1 декември до 1 март. Кирил Добрев (БСП) пък добави, че не е необходимо да има европейска директива, за да се приеме разумно решение.Възражения към текста изказа и Атанас Атанасов (ДСБ), който се обяви против въвеждането на каквото и да е задължение за шофьорите. Според него субективните критерии, които бяха предложени от комисията - при сняг и лед да се слагат зимни гуми или вериги, могат да се ползват за злоупотреба от катаджиите. Той изтъкна също, че задължението за зимни гуми въвежда допълнителен разход за домакинствата. Изреди десет държави в Европейския съюз, в които няма задължение за зимни гуми и коментира, че няма статистика, която да показва колко от транспортните произшествия се дължат на неизползването на зимни гуми. Освен това повечето катастрофи били през август и очевидно водеща причина не били зимните гуми. Той заподозря и лобистка подкрепа на предложението от производителите на гуми.На Атанасов репликираха Настимир Ананиев и Красимир Велчев. Ананиев коментира, че който не може да си позволи зимни гуми - да не кара кола, тъй като на пътя носи отговорност не само за себе си, а и за другите участници в движението. Велчев пък припомни, че България е лидер по транспортни произшествия и брой на жертви. Предположението за лобистки интереси, той определи като смешно, защото с летни гуми шофьорът може да изкара примерно 50 хил. км., а ако си вземе и зимни ще може - 100 хил. км., което показва, че производството на гуми няма да се увеличи.Цветомир Михов коментира изказването на Атанасов с това, че той не е посочил останалите 17 държави в ЕС, където има въведено задължение за използването на зимни гуми. По думите му практиката до моментаИначе народните представители не успяха днес да гласуват по всички предложения за изменения в Закона за движение по пътищата и ще продължат утре работата си по него.


description: Българският скиор Никола Чонгаров ще отбележи днес края на краудфъндинг кампанията си #GoChongi, която стартира преди около месец, за да подпомогне финансирането на подготовката си за зимните олимпийски игри в Пьончан през 2018 г.

title: Скиорът Никола Чонгаров ще отбележи днес края на кампанията си за Пьончан 2018

maintext:
тази вечер от 18,30 ч.
Мечтата на Чонгаров е да бъде първият български участник на олимпийски игри в дисциплината ски крос
Фотограф: Личен архив
След като се класира на 23-о място в алпийската комбинация в Сочи, Чонгаров си взе две години почивка от професионалния спорт и сформира пънк рок група. Сега обаче той реши да се завърне на пистата с нова мечта - да участва за втори път на олимпиада, но този път в нова за него дисциплина - ски крос.
Ако успее да се класира за Пьончан 2018, Чонгаров ще стане първият български олимпиец в историята на атрактивната дисциплина, която направи дебют преди две години в Сочи.
Преди четири години Чонгаров се класира 23-и в алпийската комбинация
Фотограф: Личен архив
Чрез нея той иска да финансира 15-дневен лагер в Австрия този месец, участие в 12 състезания от календара на международната федерация (FIS) и Европейската купа, както и съпътстващите ги разходи.
В замяна на дарените средства българският скиор дава това, което умее - от ръчно изработени картички, през ски уроци до специално написана от него песен. "Правя го, защото това ми дава енергия и ме кара да продължавам напред", казва Чонгаров. да може да набави необходимите средства за подготовка и тренировъчни лагери, Чонгаров стартира краудфъндинг кампания в indigogo Чрез нея той иска да финансира 15-дневен лагер в Австрия този месец, участие в 12 състезания от календара на международната федерация (FIS) и Европейската купа, както и съпътстващите ги разходи.В замяна на дарените средства българският скиор дава това, което умее - от ръчно изработени картички, през ски уроци до специално написана от него песен. "Правя го, защото това ми дава енергия и ме кара да продължавам напред", казва Чонгаров.
", каза Чонгаров при стартирането на кампанията.
Българският скиор Никола Чонгаров ще отбележи днес края на краудфъндинг кампанията си #GoChongi , която стартира преди около месец, за да подпомогне финансирането на подготовката си за зимните олимпийски игри в Пьончан през 2018 г.Пловдивчанинът, който беше знаменосец на България при закриването на Сочи 2014, е успял да събере малко над 7000 евро към момента. Той си постави амбициозна цел от 18 000 евро, но изрази задоволство от постигнатите резултати.Чонгаров ще отбележи края на кампаниятав столичното заведение betahaus. Освен че ще представи резултатите и ще разкаже подробности за подготовката си, 27-годишният състезател ще изпълни и акустичен сет с авторски песни.ЗаПрез цялото време на кампанията българският скиор беше представил и разчет на средствата, които са му необходими за подготовка."Някои казва, че това е налудничава идея, защото съм опитвал ски крос само три пъти. Аз обаче искам да им докажа, че грешат


title: "Манчестър юнайтед" не успя да победи "Уест хем" на "Олд трафорд"

maintext:
"Юнайтед" спечели само шест точки в последните си пет мача
"Манчестър юнайтед" направи поредната си грешна стъпка в английското първенство, след като не успя да победи "Уест хем" като домакин.Двата тима завършиха 1:1, като гостите от Лондон откриха резултата с гол на Диафра Сако още във втората минута, а "червените дяволи" изравниха чрез Златан Ибрахимович 20 минути по-късно.Така играчите на Жозе Моуриньо събраха 20 точки и са на шеста позиция в класирането, докато "чуковете" заемат 16-о място с 12 точки и са само на една от зоната на изпадащите.Срещата започна ударно за гостите от Лондон, които откриха резултата още във втората минута. Тогава Димитри Пайе от пряк свободен удар центрира перфектно към Диафра Сако, а той технично с глава прати топката покрай Давид де Хеа."Червените дяволи" не се забавиха с отговора си и в 21-ата минута резултатът бе изравнен. Пол Погба пусна невероятен извеждащ пас през почти цялата половина на "чуковете" към Златан Ибрахимович, а шведът само чукна топката от вратарското поле, за да я насочи в мрежата.До почивката Маркъс Рашфорд пробва късмета си с изстрел от разстояние, а Ибраимович с глава прати топката над напречната греда.В началото на второто полувреме "Уест хем" имаше две страхотни възможности да поведе за втори път, но удар на Сако мина над вратата, а изстрел на Пайе бе избит в корнер след добра намеса на Де Хеа. В 77-ата минута Джеси Лингард прати топката в мрежата на "чуковете", но голът бе отменен заради засада.Десет минути преди края вратарят на гостите Дарън Рандолф на два пъти в рамките на минута се намеси решаващо след изстрели на Погба и Ибрахимович и така равенството се запази до края.


description: При невъзможност за съставяне на кабинет в рамките на този парлемнт, оставката на правителството е факт, но Пленелиев няма право да разкуспа Народното събрание и да насрочва дата за нови парламентарни избори.

title: При оставка на кабинета Пленевлиев не може да разпуска Народното събрание до края на мандата си

maintext:
Росен Плевнелиев
Фотограф: Юлия Лазарова
При оставка на втория кабинет на Бойко Борисов след евентуална загуба на балотажа на президентския вот, държавният глава Росен Плевнелиев е длъжен отново да връчва мандата за съставяне на правителство в рамките на 43-ия парламент. Според резултатите от парламентарните избори на 5 октомври 2014 г. мандатът отива първо при ГЕРБ - партията с най-голяма подкрепа, после при БСП, а при неуспех - при трета партия, избрана от Пленелиев. Срокът за връчване и връщане на "неизпълнен" мандат е седем дни за всяка партия.При невъзможност за съставяне на кабинет в рамките на този парламент, оставката на правителството е факт, но Пленелиев няма право да разкуспа Народното събрание и да насрочва дата за нови парламентарни избори. Причината - конституционно изискване, според което президенът не може да подписва такъв указ в последните три месеца от мандата си. Мандатът на Плевлениев изтича на 21 януари 2017 г.Сегашният държавен глава обаче все пак трябва да сформира служебно правителство, което до управлява страната с действащ парламент. Така се попада в хипотеза, според която 43-ото Народно събрание да гласува бюджет за следващата година, с чието изпълнение да се заеме служебният кабинет, макар и да не е вносител на проекта.След като встъпи в длъжност, петият президент издава указ за разпускане на парламента и насрочване на нови парламентарни избори. Срокът между датата на издаване на указа и датата на вота е два месеца.


title: Четири отбора се класираха за осминафиналите на Шампионската лига

maintext:
Левандовски класира "Байерн" за 1/8-финалите с два гола срещу ПСВ
Така френският шампион и вицешампионът на Англия събраха по десет точки преди последните си два мача. "Лудогорец" и "Базел" имат по една и ще се борят за третото място, което осигурява участие в Лига Европа напролет.
Atlético have only lost one of their last 31 home matches in all comps. #UCL pic.twitter.com/pZjZy3sc6Q — Champions League (@ChampionsLeague) November 1, 2016
The #UCL last 16 has started to take shape... pic.twitter.com/IvTZhJKjGP — Champions League (@ChampionsLeague) November 1, 2016
Четири отбора се класираха за 1/8-финалите на Шампионската лига след първите осем срещи от четвъртия кръг на груповата фаза. "Арсенал" и ПСЖ вече са недостижими за "Лудогорец" и "Базел" в група А, а "Байерн" и "Атлетико" (Мадрид) не могат да бъдат изместени от първите две места в група D.Лондончани и парижани бяха на път да направят грешни стъпки в битката за първото място, но измъкнаха драматични победи. "Арсенал" губеше с 0:2 в София, но спечели с 3:2 след обрат и победен гол на Месут Йозил в 88-ата минута.ПСЖ откри резултата срещу "Базел" в Швейцария, допусна изравнителен гол в 76-ата минута, но в добавеното време се добра до победата, след като Тома Мюние отбеляза най-красивия гол в Шампионската лига през този сезон."Байерн" и "Атлетико" също имаха много трудности тази вечер, въпреки че си гарантираха място в директните елиминации. Фаворитите в група D спечелиха победи с 2:1 срещу ПСВ (Айндховен) и "Ростов".Баварците трябваше да правят обрат в Холандия, след като изостанаха в 14-ата минута след гол на Густаво Ариас. Роберт Левандовски обаче осигури четвъртата победа от четири мача за германския шампион с попадения в 34-ата и 74-ата минута."Атлетико" трябваше да чака до четвъртата минута на добавеното време, за да победи "Ростов" у дома, а в герой за "дюшекчиите" отново се превърна Антоан Гризман. Французинът отбеляза и двете попадения за финалиста от миналия сезон."Байерн" остава начело в групата с 12 точки, а "Атлетико" е на второ място с девет. ПСВ и "Ростов" имат по една и ще се борят за място в 1/16-финалите на Лига Европа.В група В "Бенфика" победи "Динамо" (Киев) с 1:0 у дома и се изравни на върха с "Наполи", който по-рано завъри 1:1 като гост на "Бешикташ".Португалците и италианците събраха по седем точки, а турският отбор има една по-малко. "Динамо" остава с една точка, но все още има минимални шансове дори да продължи в Шампионската лига.В група С "Барселона" води с девет точки, въпреки че загуби от "Манчестър сити" (1:3) . "Борусия" (Мьонхенгладбах) има четири, а "Селтик" е с две.


title: Парламентът ще заседава извънредно днес

maintext:
Фотограф: Юлия Лазарова
Депутатите се събират на извънредно заседание днес, но няма да разгледат оставката на правителството на Бойко Борисов. В дневния ред са доклади на Комисията за регулиране на съобщенията и Комисията за защита на конкуренцията, както и първо гласуване на поправки в закона за обявяване на комунистическия режим в България за престъпен, според който символите на режима трябва да бъдат премахнати от обществени места.По инициатива на лидера на БСП Корнелия Нинова ще започнат срещи между партиите в парламента, на които да се обсъди приемането на бюджета за следващата година и въвеждането на мажоритарен избор на депутати. Вчера ГЕРБ обявиха, че внасят въпросите на референдума за обсъждане в пленарна зала.Очаква се оставката на правителството да бъде гласувана в сряда.


title: Стефанов призова клубовете да се откажат от тв правата, за да играят на своите стадиони

maintext:
Според президента на "Славия" с тези домакинства на други места клубовете ще похарчат много повече пари, отколкото ще вземат от телевизионните права.
[LAP.bg]
Президентът на "Славия" Венцислав Стефанов призова клубовете от Първа лига да се откажат от приходите от телевизионни права, за да могат да играят на собствените си стадиони.Белите са един от отборите, които не могат да играят на своя стадион заради лицензионните изисквания за новата Първа лига. Четири от останалите 13 клуба също трябва да домакинстват на други места - "Черно море", "Дунав" (Русе), "Локомотив" (Горна Оряховица) и "Монтана"."Забелязвам, че доста президенти на клубове са съгласни с мен, но не смеят да си го кажат. Безумно е това разтакаване от град на град, футболните отбори обикалят като катунари", каза Венцислав Стефанов в студио "Дерби"."Какво е това нещо? "Дунав" играе в Разград, "Монтана" играе в Ловеч, "Черно море" играе в Каварна, "Локо" (Горна Оряховица) играе в Пловдив... Това са само още и още допълнителни разходи", допълни президентът на "Славия".Според него с тези домакинства на други места клубовете ще похарчат много повече пари, отколкото ще вземат от телевизионните права."На отборите, които не играят в своите градове, разходите им само за уж домакинските мачове са поне 50 - 60 хиляди лева. "Славия" от телевизионни права миналия сезон взе 300 - 350 хиляди лева, а последният отбор в класирането ще получи около 200 хиляди", обясни той.Стефанов добави, че това се прави "само защото някой е решил, че като продава реклами в късните часове, ще спечели големи пари".Той изрази недоволство, че в събота "Славия" е трябвало да домакинства срещу ЦСКА на Националния стадион "Васил Левски", въпреки че двубоят се игра от 15.00 часа и не беше необходимо осветление."И аз попитах защо не може да играем на стадион "Славия". Казаха, че така иска телевизията, която излъчва. Но това го измисли един журналист, който е по-лесно да го прескочиш, отколкото да го заобиколиш, за да се хареса на началника си", допълни той, визирайки Атанас Караиванов.Караиванов е изпълнителният директор на "Футбол про медиа" - фирмата на Кирил Домусчиев, която продава правата за излъчване на мачовете в българския футбол.


title: Заговорът срещу Америка

maintext:
Втората световна война. Съединените щати запазват неутралитет. Президентът не е демократът Франклин Д. Рузвелт, а републиканецът Чарлз Линдберг – прочут пилот-изпитател и привърженик на нацистите. В големите американски градове започват гонения срещу евреи и чернокожи. Много американци емигрират в Канада.
Това е сюжетът на романа "Заговорът срещу Америка" на Филип Рот, публикуван през 2004 г. Днес, дванадесет години по-късно, литературата се е настанила в реалността. Президент е републиканецът Доналд Тръмп – бизнесмен, шоумен и привърженик на Путин. Между САЩ и Мексико ще се строи стена. Сървърите на емиграционните служби на Канада и Нова Зеландия прегряват от заявки.
В сюжета на Рот Линдберг печели изборите най-вече защото дава на американците нещо, което Рузвелт не може да им даде – тръпка. За разлика от демократа, който е прикован към инвалиден стол, републиканецът буквално лети и върши подвизи с митичния си самолет. Докато Рузвелт е порядъчен и скучен, около Линдберг винаги има нещо пикантно – от снимките му с Гьоринг до сензацията с отвлеченото му бебе.
Така се вижда и първата причина за успеха на Тръмп. Докато Клинтън залагаше на разказа за добрата майка, лоялния семеен партньор и строгия държавник,
Тръмп беше голямото лошо момче
което не плаща данъци, оженило се е за модел със съмнителна репутация и не знае какво е Алепо. Със сигурност по-опитна от Тръмп в политиката, а може би и по-добра от него в морално отношение, Клинтън категорично беше по-безинтересна.
Което повдига и въпроса до каква степен за американския президент се гласува като за реален човек и реален политик, и до каква степен като за медиен образ, върху който се проектират определени желания? И едното, и другото, като че ли на настоящите избори наблюдавахме повече другото. Тръмп беше избран не поради реалните му качества, а поради обществените фантазми, които той успя да разбуди и персонифицира. Хората не гласуваха за политика, а за медийната звезда.
Оттук и втората причина за успеха на републиканеца. Като стана герой на обществените фантазми, Тръмп предизвика невиждано остра криза на идеята за бъдеще, а с нея и масово усещане за несигурност. С този голям негатив обаче Тръмп постигна и друго: докосна традиционното американско разбиране, че животът не е даденост, а нещо неизвестно, в което се преборваш за по-добро. За разлика от Клинтън, която се обръщаше към американското чувство за ред,
Тръмп индиректно дразнеше американското желание за приключение
Затова и са прави онези, които казват, че с Тръмп на практика спечели Холивуд. Защото не можем да си представим американския живот с неговата тяга към бъдещето без тази идея-клише за всекидневното битие като приключение. По един парадоксален начин Тръмп, който изглежда като пълно отрицание на американската модерност, всъщност успя да се представи като по-модерен от Клинтън. Въпреки че тя беше тази, която говореше за високи технологии и екологичен начин на живот, Тръмп беше този, който наистина разигра картата на бъдещето.
Това бъдеще на Тръмп обаче е особено. То не е прогресивно и утопично, а напротив – регресивно и ретроутопично; в него целта не е серийното производство на автономен електрически автомобил или колонизирането на Марс, а връщането на американските производства обратно от Китай в Америка. Това бъдеще на практика не е истинско бъдеще, то е повторение на загубеното минало. Ключовата дума в изказванията на Тръмп беше again.
Затова и цялата кампания на републиканеца беше подчинена на говорене за това какво са изгубили американците – своята сигурност, своите доходи, своята работа, своето достойнство – и как той ще им го възвърне. Тръмп не просто лъжеше американската публика като безскрупулен политик;
той се държеше като жрец
Жрец, който с магията на директното говорене и малко телевизия ще върне Америка обратно в Аркадия.
Ясно е, че част от идеите на Тръмп скоро ще катастрофират в реалността. Но не това е важното. По-важният въпрос е дали Тръмп излъга американците, или Америка си произведе един Тръмп, за да постави пред теста на реалността някои от своите най-стари идеологии? Дали американският обществен организъм не си създаде една контролирана криза, чрез която да преразгледа миналото?
И не е ли Тръмп нещо като политически пургатив
който светът трябва да погълне, за да продължи?
Защото под тревогите и страховете, които Тръмп манипулираше, дремят най-малкото два проблема, които не можем лесно да загърбим. Проблемът за социалната функция на държавата и проблемът за света като отворено пространство. Нека не се заблуждаме: избирайки Тръмп за президент, американците не гласуваха срещу мексиканците, а на първо място срещу ролята на държавата като някой, който насочва твоите пари към чужди хора, и на второ място, срещу идеята за отворен свят, в който всичко се смесва с всичко.
Затова и изборът на Тръмп е сигнал за нас в Европа и в частност в България
Защото тези два проблема, които породиха и издигнаха Тръмп – за какво държавата харчи данъците на данъкоплатците и в колко широк и отворен свят можем да живеем, – са двата проблема, които извадиха Великобритания от ЕС и направиха така, че у нас кандидатът на левицата да води на първия тур от президентските избори.
Тръмп очевидно не е просто американски симптом. Тръмп е по-скоро симптом на един свят, който като че ли навсякъде се умори да поддържа идеята за равни социални права, гарантирани от държавата, и още повече – идеята за глобален отворен живот. Реториката на вече избрания американски президент е наистина лъжлива и отвратителна, но под нея има проблеми, които са съвсем истински.
Когато не обръщаме внимание на тези проблеми или ги замазваме с идеологии, накрая те ни връхлитат като заговор на света срещу самия него. Това е по същество Тръмп, това е Брекзит, това е ген. Радев – малки или по-големи заговори на по-големите или по-малките ни светове срещу самите тях. Такава е особената мъдрост на света: за да можем да продължим напред, трябва да се очистим от колебанията, които ни блокират.
Затова и казвам, че Америка си произведе Тръмп, който да я вкара в криза, както България си произведе ген. Радев, за да я вкара в криза – защото ако няма кризи, ако ги няма тези преходни моменти на преоценка и преразглеждане на миналото, в живота ни ще има или все връщане в изходно положение, или все пропадания.
Кризите са неприятни, но те ни спасяват от цикличности и катастрофи
Знаете ли как завършва романът на Рот? Америка, разбира се, оцелява, а героят летец Линдберг един ден просто изчезва със своя самолет. Употребен, за да покаже раните на света, той вече не е нужен. Същото може би ще стане и с Тръмп. Същото, по логиката на света, би трябвало да стане и с Радев.


title: За кого да гласувам на втори тур

maintext:
Цецка Цачева и Румен Радев на заключителния диспут
Фотограф: Юлия Лазарова
За да има смисъл от изборите, е необходимо гражданите да имат лесен достъп до информация за политическите продукти, измежду които трябва да избират. Това в особена степен важи за мажоритарните избори в два тура. А в скоро време можем по-често да се сблъскваме с такива.За това си позволявам в последните дни преди втория тур на президентските избори да разгледам личностите и позициите по основните политически въпроси, които двамата кандидати за президент заемаха по време на дебатите и цялата кампания.Целта на текста е да представи фактите и позициите такива, каквито са. Сълзите в ефир, майчинското говорене и популистките обещания са безспорно част от демокрацията. Но част от демокрацията е и информираността.Цецка Цачева е юрист и два мандата председател на Народното събрание. Румен Радев е летец и бивш командир на Военновъздушните сили. Въпреки че международната ситуация става все по-несигурна с всеки следващ ден, не съществува рационална логика, по която президентът на сравнително малка страна да трябва да е представител на военните сили.Плюс за Цачева. Неутрално за Радев.Въпросът какви езици говори президентът е напълно сериозен. И освен това, когато гражданите избират висшия си слуга, имат пълното право да се държат като работадел по време на интервю за работа. Ще си позволя да припомня, че с Росен Плевнелиев за първи път имахме президент говорещ английски при встъпването в поста. И отсъстваше чувството на неудобство, когато човекът разговаряше с международните ни партньори.Цачева – руски и немски. Радев – английски, руски и немски.Минус за Цачева. Плюс за Радев.Цачева – член на БКП. Радев – не е известно. Въпреки че членството в БКП не е само по себе си морално несъвместимо с президенството, определено е черна точка.Минус за Цачева. Неутрално за Радев.В биографията на Цачева фигурира съмнение за дребен случай на корупция през 90-те години като юрист-консулт в Община Плевен. За Радев няма публични съмнения.Минус за Цачева. Неутрално за Радев.Цачева притежава харизмата и външния вид на популярната в близкото минало детска играчка "Чичко Тревичко". Радев звучи и изглежда президентски.Минус за Цачева. Плюс за Радев.И двамата кандидати не поставят под въпрос членството на България в Европейския съюз и НАТО. Въпреки това Радев обяви, че "концепцията за платен съвместен "еър полисинг" с чужди държави е по-унизителна от Ньойския договор, защото той беше наложен отвън, докато тя ... е утвърдена от български министър на отбраната". И въпреки че в действителност съвместните охранителни дейности са практика предимно в страни, които поради обективни обстоятелства не разполагат със собствени възможности за охрана, тъжната реалност е, че към този момент България се нуждае от допълнителна подкрепа в областта на военновъздушните сили подсигурена от партньорите от НАТО.Плюс за Цачева. Минус за Радев.Цачева е за отмяна на санкциите срещу и от Русия при условие, че Минското споразумение се изпълнява. Според Радев това, че "над Крим се вее руски флаг" означава, че Европа и в частност България трябва да се примири и приеме анексирането на областта от страна на Русия. Абсолютно необяснима позиция предвид, че историята на света, а и опитът на всеки третокласник, ясно показват, че примиряването с хулигана води до повече хулиганстване.Неутрално за Цачева. Минус за Радев.Според Цачева, когато става въпрос за турски граждани потенциално бягащи от режима на Ердоган, "преди всичко е националният интерес на държавата пред защитата на отделни права." Радев твърди, че е съгласен с европейската позиция спрямо Турция.Минус за Цачева. Неутрално за Радев.Покрай големите геополитически игри на великите сили често забравяме, че България в действителност има свои регионални интереси и дори дълг да бъде активен участник (да не кажем лидер) в политиката на региона си. А енергийните и транспортните връзки са от съществено значение както за потенциала на страната ни да има собствена външна политика, така и за икономическото развитие. За това темата за отношенията в региона е също значима, колкото са и другите външнополитически въпроси. В последните години Цачева имаше водеща роля в процеса. Радев не впечатли с никакви планове по отношение на регионалната политика.Плюс за Цачева. Неутрално за Радев.Цачева се обяви за продължаване на политиката на Росен Плевнелиев да не се назначават хора с агентурно минало като посланици. Радев каза, че това не може да е определящ фактор, защото трябва да се прави разлика между доносниците и работилите за сигурността на страната. За съжаление за всичките години от падането на комунизма в България не станаха ясни критериите за отграничаването на доносниците от служилите за сигурността. А опитът от предишни назначения на посланици и реакциите в страните, в които са пратени, показва, че президентът невинаги е в състояние да направи наистина точна преценка за това.Плюс за Цачева. Минус за Радев.И двамата кандидати се обявиха за модернизиране и увеличаване на бюджета на армията. В биографиите на двамата има сериозни въпросителни относно намеренията им в действителност да се борят за това. Като председател на Народното събрание Цецка Цачева можеше да се бори за по-голям бюджет (когато и Плевнелиев и министърът на отбраната застъпваха тази позиция). Румен Радев не направи впечатление на реформатор, когато предпочете поддръжката на остарелите руски самолети пред това в бъдеще страната да разполага с модерни европейски.Минус и за двамата.Румен Радев принципно подкрепя АЕЦ "Белене" и "Южен поток" при налична "икономическа обосновка" за проектите. Като кандидат за президент Цачева се обяви против руските енергийни проекти, но е удачно да припомним, че като народен представител от Плевен, отказа да се съобрази с партийната линия и да гласува против на референдума за "Белене".Неутрално и за двамата.Цецка Цачева първоначално обеща, че при предварително създадено мнозинство за съдебна реформа, би я подкрепила. Впоследствие не можа да обясни защо не подкрепи по-активно опитите на бившия министър Христо Иванов. Румен Радев изненадващо се обяви за сериозна съдебна реформа и дори даде обещание, че ще се поучи директно от опита на Румъния в областта. Въпреки че от кандидат, подкрепен от БСП (и евентуално от ДПС на втори тур), не би било реалистично да се очакват сериозни действия в посока на реформата, изявеното желание е все пак добър знак.Неутрално за Цачева. Условен плюс за Радев.В крайна сметка всеки гражданин, с избора си за кого да гласува, решава на кои от основните въпроси да даде по-голяма тежест. Никой от двамата кандидати не е перфектен. Може би никой не е дори добър. Но демокрацията диктува, че един от тях ще бъде следващият президент на страната.Приятно избиране!


description: Кабинетът и ръководството на ГЕРБ отиват при премиера още преди да е приключил изборният ден.

title: Борисов събира министрите на среща тази вечер

maintext:
Бойко Борисов гласува за президент и на референдума
Фотограф: Юлия Лазарова
Премиерът Бойко Борисов събира министрите от кабинета си на среща тази вечер при него в Бояна. Информацията беше потвърдена пред "Дневник" от източници в правителството.Очаква се, че на нея ще присъства и ръководството на партията и ще бъдат обсъждани резултатите от изборите. Според някои от източниците срещата е насрочена още през седмицата и всички се събират в 19 часа. Изборният ден този път приключва в 20 часа, но партиите със сигурност имат данни от проучванията на агенциите и вече ще знаят приблизителни до финалните резултати (първи резултати от изборите - тук ).Премиерът каза тази сутрин, че това са избори като всички други, и се надява "най-добрите да победят".Борисов вече няколко пъти коментира, че ако кандидатът на ГЕРБ не спечели, той ще подаде оставка и ще се върви към предсрочни избори. Още в средата на юли заяви, че "ако загубя президентските избори като партия , вечерта обявявам предсрочни избори, защото това ще означава, че в държавата има ново усещане за властта".Преди седмица в общо интервю с кандидата на ГЕРБ Цецка Цачева премиерът уточни, че ако Цачева е първа на първи тур, но втора на балотажа - няма да подаде оставка, с което на практика обясни, че няма да се откаже от властта, дори и при загуба. Промяната в позицията си обясни с факта, че БСП и ДПС не издигнали свои кандидати, а подкрепили други, и така той нямал реален опонент.Каква ще е реакцията на Борисов спрямо резултатите от изборите ще стане ясно след часове. Обикновено партиите дават пресконференции в изборната нощ в НДК, но на последните два избора ГЕРБ отлагаше своята за следващия ден.Всичко най-важно за изборния ден - четете на живо тук


title: Не искаме Тръмп за емблема, казват в родното село на дядо му в Германия

maintext:
Някои от жителите на живописното село Калщад в германската провинция Райнланд-Пфалц днес не са в добро настроение. Никой от тях не е очаквал Доналд Тръмп, чиито баба и дядо са израснали тук, но са заминали за САЩ преди повече от век, да победи в президентските избори, предаде ДПА.
Цяла нощ гледах телевизия, спала съм само три часа, казва Вероника Шрам, 69-годишна жителка на селото, собственичка на местен хостел. Съпругът й Герд допълва, че двамата са шокирани от резултата на изборите в САЩ.
Това наистина е ужасяващо. Срамувам се заради Тръмп, казва Вероника и допълва, че нито един от съселяните й не одобрява изказванията и позициите на американския милиардер.
Дядото на Тръмп - Фридрих, който по-късно променил името си на Фредерик, и неговата съпруга тръгнали за Ню Йорк през втората половина на 19 век, а после се отправили на запад в разгара на треската за злато.
Част от спечелените пари Фредерик пращал на роднините в Германия, които ги използвали да купят имот в Калщад. Днес обаче в селото има малко следи, оставени от семейството на Тръмп.
Мисля, че Тръмп няма да убеди никого с политиката си, Тръмп не означава много за хората тук, казва Ханс-Йоахим Бендер, един от местните жители и далечен роднина на предшествениците на милиардера.
Според Йорг Дор, Тръмп няма да се превърне в талисман за Калщад, поне докато не придобие опит и заслуги като политик.
Вероника Шрам се притеснява какво ще означава за ЕС и за Германия избирането на Тръмп за президент и смята, че двамата й внуци може да израснат в коренно различна Германия от тази, която познава. Тя прихва нервно от мисълта за среща между новия президент на САЩ и германската канцлерка Ангела Меркел.
Мисля, че ще й призлее, казва Вероника. (БТА)


description: Той е на загиналите полицейски служители и е изграден по инициатива на Асоциацията на полицейските началници.

title: Нов паметник се издига в градинката "Свети Седмочисленици"

maintext:
Фотограф: Георги Кожухаров
Нов паметник - на 20 метра вляво от бюста Никола Петков и 20 метра вдясно от плочата в чест на българските учители, се издига в столичната градинка "Свети Седмочисленици". Той е посветен на загиналите полицаи и се намира между църквата и Министерството на вътрешните работи. Откриването ще бъде на 29 ноември от 10 ч., казаха пред "Дневник" инициаторите от Асоциацията на полицейските началници.Върху монумента от врачански камък има релеф с два лъва около огнена факла. Те символизират децата на загиналите полицаи, които ще продължат делото им, разказа пред "Дневник" авторът му Цветан Стоянов. Той е победителят в конкурс на Асоциацията на полицейските началници, провел се през 2014 г.Решението за поставянето на монумента е взето от Столичния общински съвет през ноември 2014. Паметникът е изграден с дарения предимно от служителите на МВР и разполага с всички необходими разрешения от направление "Архитектура и градоустройство" и Националния институт за недвижимо културно наследство, увериха от асоциацията. Събраната сума е над 32 хил. лв. На откриването е поканена министърът на вътрешните работи в оставка Румяна Бъчварова.


description: Голямата награда за победителя е посещение на състезанието за Гран при на Италия във Формула 1 на пистата "Монца" догодина. Подгласниците му ще спечелят тест със състезателен картинг KZ 2 – 48 конски сили в Кюстендил през 2017 г.

title: "София картинг ринг" организира отново спринтов шампионат за аматьори

maintext:
[LAP.bg]
ще спечелят тест със състезателен картинг KZ 2 – 48 конски сили в Кюстендил през 2017 г.
За втора година закритата писта "София картинг ринг" в София организира спринтов шампионат по картинг за любители, част от Sodi World Series (SWS).Шампионатът се състои от десет кръга. Първите 20 в класирането след първите девет кръга ще участват в последния кръг, който е кръстен "Голям финал".Голямата награда за победителя е посещение на състезанието за Гран при на Италия във Формула 1 на пистата "Монца" догодина. Подгласниците муОфициалният старт на шампионата ще бъде даден на 27 ноември от 20.00 ч. Почти всяка неделядо следващия май пистата ще бъде домакин на високоскоростните емоции. Големият финал ще бъде на 21 май.Макар и любителски, шампионатът покрива всички професионални изисквания. Деветметровата квалификационна отсечка ще бъде разделена на две, за да могат всички участници да демонстрират своите умения, както в посока на движението, така и обратно.Всеки участник ще има възможност да покаже най-доброто от себе си в три състезания от по 10 минути, включващи стартова решетка от квалификацията, стартова решетка от най-добрите времена в първото състезание и обърната стартова решетка от класирането във второто състезание.В зависимост от броя на участниците се формират и различните групи, като максималният брой в група е 13 човека.За да оспорвана е надпреварата и да се изравнят шансовете килограмите се изравняват до 80 кг, като максимално добавеното тегло е 25 кг. Първите петима във временното класиране на шампионата ще получат допълнителна тежест преди състезанието, с което трябва да карат през цялото време на съответния кръг, преди който са били водачи.


title: "Алфа Рисърч": Румен Радев печели първия тур, отива на балотаж с Цецка Цачева

maintext:
Подкрепеният от БСП кандидат за президент ген. Румен Радев печели най-много гласове в днешното гласуване за нов държавен глава и влиза от първа позиция в балотаж с претендента на ГЕРБ Цецка Цачева. Той е получил доверието на 24 8% от избирателите срещу 23.5 на сто за представителя на управляващата партия.
Това сочат данните на социологическата агенция "Алфа Рисърч", получени днес чрез анкети на изхода от избирателните секции (exit poll). Те бяха представени от
управляващ партньор в агенцията Боряна Димитрова в ефира на БНТ.
Избирателната активност на президентския вот е 52. 4 на сто от имащите право на глас, което го прави валиден, тъй като изпълнява конституционното изискване до урните да са отишли над половината от българите с право на глас.
На трета позиция е кандидатът на коалицията "Обединени патриоти" (ВМРО, "Атака", НФСБ) Красимир Каракачанов с 13.6% от гласовете. На четвърта позиция излиза независимият кандидат Веселин Марешки с 8.3%.
Претендентът на Реформаторския блок Трайчо Трайков получава 7.1 на сто от гласовете и изпреварва с малко подкрепения от ДПС Пламен Орешарски (6.9%).
Следват Ивайло Калфин от АБВ (3.8%) и Татяна Дончева (2.1%). Другите кандидати имат общо 2.4% доверие, а квадратчето "Не подкрепям никого" са предпочели 6.2 на сто от избирателите.
Избирателнатаза или против мажоритарен вот, задължително гласуване и намаляване на държавните субсидии за партиите, е, сочат прогнозите на "Алфа Рисърч".Това означава, че е премината 20-процентната бариера, която (при повече от половината отговори "Да") задължава Народното събрание да обсъди предложенията. Ако избирателите достигнат броя гласували в предишните парламентарни избори - 3 500 585 души, решенията, за които има над 50% положителен отговор, стават задължителни.


title: Тротоар не за пешеходци, а за коли

maintext:
Важно е тротоарът да е широк колкото една кола...
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: "Голдън стейт" оглави Западната конференция след десета поредна победа

maintext:
Кевин Дюрант изигра много силен мач за "воините" и завърши с 29 точки, 9 асистенции и 6 борби
На изток продължава да води шампионът "Кливлънд кавалиърс", който разгроми "Далас маверикс" като гост със 128:90 и има 12 победи от 14 мача.
Второто място с по десет успеха и шест поражения разделят "Торонто раптърс", "Атланта хоукс" и "Чикаго булс", следвани от "Бостън селтикс" (9-7), "Ню Йорк никс" (8-7) и "Шарлот хорнетс" (8-7).
Баскетболистите на "Голдън стейт уориърс" излязоха начело в Западната конференция на НБА след десета поредна победа.Вицешампионите спечелиха с лекота гостуването на "Лос Анджелис лейкърс" със 109:85 и изпревариха другия тим от Ел Ей - "Клипърс", който загуби като гост на "Детройт пистънс"."Уориърс" постигна 14-а победа от 16 мача. Със същия брой победи, но и едно поражение повече е "Клипърс", а "Сан Антонио спърс" е трети след осми пореден и общо 13-и успех от 16 срещи - 109:103 срещу "Бостън селтикс" като гост.Кевин Дюрант отбеляза 29 точки, направи девет асистенции и взе шест борби за победата на "воините" в "Стейпълс сентър". Той вкара 11 от 19-те си стрелби от игра, включително три тройки от шеста опита, а освен това се отчете с два чадъра и една открадната топка.Стеф Къри добави четири тройки и общо 24 точки, а Клей Томпсън завърши с 18. "Голдън стейт" спечели първата четвърт с десет точки разлика - 30:20, след което нямаше проблем да поддържа солиден аванс до края на срещата.За "Лейкърс"" най-резултатен беше Джордан Кларксън с 20 точки, а Лу Уилямс добави 13 от пейката. "Езерняците" допуснаха девета загуба от 17 мача и заемат деветото място на запад.В същото време "Клипърс" не успя да запази първата позиция след загуба с 97:108 при гостуването на "Детройт". "Ножиците" успяха да наваксат 18 точки дефицит, но не успяха да постигнат обрат, след като отстъпиха в последната четвърт със 17:26."Детройт" сложи край на серията си от единадесет поредни загуби срещу този съперник, а цялата стартова петица на "буталата" завърши с двуцифрен точков актив. Маркус Морис вкара 17 точки, Иш Смит, Кентейвиъс Колдуел-Поуп и Андре Дръмънд добави по 16, като последните двама добави съответно 10 асистенции и 10 борби, а Тоби Харис реализира 15 точки.За "Клипърс" Блейк Грифин и Джей Джей Редик отбелязаха по 24 точки, а Крис Пол се отчете с 15 асистенции, но беше неутрализиран в атака, което в комбинация с лошата вечер на Джамал Крофърд лиши "ножиците" от лидерското място.


title: Днес 5600 деветокласници се явяват на външно оценяване по функционална грамотност

maintext:
Фотограф: Анелия Николова
Около 5600 ученици в 9 клас от цялата страна ще се явят днес на външно оценяване по функционална грамотност, съобщиха от министерството на науката. Изследването трябва да се проведе между 10 и 13 ч. и ще продължи един учебен час. Инструментариумът за него е разработен от Центъра за контрол и оценка на качеството на училищното образование.Оценяването ще се извършва чрез тест, включващ 24 задачи с избираем или с кратък свободен отговор. Те са разработени така, че да измерват знанията и уменията на учениците при работа с различни по формат и вид текстове.Основните познавателни равнища, които ще бъдат измерени, са намиране и извличане на информация, обобщаване и тълкуване и осмисляне и оценяване. Текстовете в изследването могат да бъдат с различен контекст – личен, образователен, социален, професионален.Външното оценяване по функционална грамотност е заложено в Националния план за действие в изпълнение на Националната стратегия за насърчаване и повишаване на грамотността през периода 2015-2016 г. Резултатите ще бъдат представени на регионалните управления по образование и училищата до средата на декември. Чрез тях ще могат да се разработят конкретни политики за преодоляване на съществуващите дефицити.До края на януари 2017 г. Центърът за контрол и оценка на качеството на училищното образование ще представи цялостен анализ на постиженията на учениците.


description: Надпреварата ще се проведе от 7 до 9 юни, като мачовете ще са в "Булстрад Арена".

title: Волейболистките ще играят в Русе домакинствата си от Гран при 2017

maintext:
В първия минитурнир в Русе българките ще играят с Германия, Южна Корея и Казахстан
[LAP.bg]
Германия, Южна Корея и Казахстан
"Булстрад Арена"
Програма на трите уикенда в Гран при 2017 Първа седмица (7-9 юли) Група А2 в България: Германия, БЪЛГАРИЯ, Южна Корея, Казахстан Група В2 в Аржентина: Полша, Канада, Аржентина, Хърватия Група С2 в Перу: Пуерто Рико, Чехия, Перу, Кения Втора седмица (14-16 юли) Група D2 в Казахстан: Германия, Кения, Хърватия, Казахстан Група Е2 в Полша: Полша, Южна Корея, Аржентина, Перу Група F2 в Пуерто Рико: Пуерто Рико, Чехия, Канада, БЪЛГАРИЯ Трета седмица (21-23 юли) Група G2 в Канада: Германия, Канада, Перу, Кения Група H2 в Южна Корея: Полша, Чехия, Южна Корея, Казахстан Група I2 в Хърватия: Пуерто Рико, БЪЛГАРИЯ, Аржентина, Хърватия
Женският национален отбор по волейбол ще изиграе в Русе домакинските си срещи от Втора група на Гран при догодина. Надпреварата ще се проведе от 7 до 9 юли, като мачовете ще са "Булстрад Арена".Мачовете в Русе ще са от първия минитурнир в надпреварата, в който съперници ще са. След това българките ще имат срещи в Пуерто Рико и Хърватия."Русе е избран с цел популяризиране на волейбола в региона", каза мениджърът на женското направление към волейболната федерация Валентин Помаков.Волейболистките вече пробваха имаха тренировка вна път за европейската квалификация в Румъния. Тогава те останаха доволни от залата и условията в нея.


description: Нова кампания в Австралия приканва мъжете да говорят за проблемите си и да не преглъщат тегобата си, докато не могат да понесат повече.

title: Мъжете също плачат (видео)

maintext: Иска се мъжество, за да покажеш емоция и болка. Искат се топки, за да плачеш. А мълчанието може да те убие.С това послание нова кампания в Австралия приканва мъжете да говорят за проблемите си и да не преглъщат тегобата си, докато не могат да понесат повече. Самоубийството е причина номер едно за преждевременна смърт сред австралийските мъже между 15 и 44 години. Над 2000 мъже на континента отнемат живота си всяка година.Кампанията "Man Up" (превежда се като "Стегни се", макар че идеята е точно обратната) е на популярния радио водещ Гъс Уърлънд и ще представлява документална поредица по австралийската телевизия ABC, заради растящата тенденция на самоубийствата сред младите мъже в страната. Според водещия трябва да се промени втълпяването на мъжете още от деца, че не е мъжествено да плачеш, да споделяш или да издаваш чувствата си.


title: Дания ще построи нов Музей на Ханс Кристиан Андерсен

maintext:
[Kengo Kuma & Associates]
Нов музей, посветен на живота и творчеството на Ханс Кристиан Андерсен, ще бъде издигнат в родния му крад Одензе благодарение на дарение от световния лидер в корабните превози A. P. Moller-Maersk.
Победител в конкурса е японското архитектурно студио Kengo Kuma & Associates. Лично Кенго Кума представи проекта в понеделник в Дания. Той ще се изгражда съвместно с датското студио Cornelius + Vöge и ландшафтните архитекти от MASU Planning.
С дарението от 125 млн. крони (около 33 милиона щатски долара) ще бъде издигнат комплекс от градина-лабиринт и овални сгради от дървесина и огромни стъклени фасади. Общата площ е 5600 кв. м и една трета от комплекса ще е под повърхността.
Новият музей ще е допълнение към вече съществуващия музей в Одензе на автора на едни от най-прочутите в света приказки, преведени на повече от 160 езика.
Кенго Кума, който проектира новия олимпийски стадион в Токио, ще работи за подреждането на изложбената част с британската Event Communications, автор на новия музей на "Титаник" в Белфаст и на "Полин" - музеят за историята на полските евреи.
[Kengo Kuma & Associates]
[Kengo Kuma & Associates]
[Kengo Kuma & Associates]


title: Велики Преслав

maintext:
1/5 снимки в галерията Щом някой обикновен човек и чужденец, идвайки отдалече стигне до портите на княжеския двор, още щом ги зърне изпълнен с възхита пристъпва към вратата (и моли) да бъде пуснат и като влезе вътре вижда издигнати къщи от камък и дърво, целите изписани. Вижда двореца, църквата отвътре с мрамор и бронз, сребро и злато.
/из "Шестоднев", Йоан Екзарх Български/.
На снимката:
Дворцовият комплекс
Фотограф: xali


title: Какво трябва да се случи, за да измъкне Хамилтън титлата

maintext:
Шансовете на Хамилтън са малки, но все още ги има
Сезонът във Формула 1 приключва днес с напрегнато състезание в Абу Даби.Все още настоящият световен шампион Люис Хамилтън спечели полпозишън, но от първа редица до него ще стартира и Нико Розберг, който има преднина от 12 точки в класирането.Лошата новина за британеца е, че дори победа не означава със сигурност, че ще успее да защити титлата си. Сценариите Хамилтън да измъкне крайния успех в последния момент са няколко, но и трудно осъществими.Първият вариант е Хамилтън да спечели, но неговият съотборник в "Мерцедес" да завърши четвърти или по-назад. Ако трикратният световен шампион завърши втори, то германецът ще трябва да завърши седми или по-назад, за да не грабне титлата. Последният сценарии изглежда и най-нереалистичен - Хамилтън да финишира трети, а Розберг да остане девети или по-надолу в крайното подреждане.Хамилтън няма шанс за титлата, ако не завърши в топ 3, дори и Розберг да не спечели никакви точки. При четвърто място на британеца и класиране извън топ 10 на съперника му, точките им ще бъдат равни, но германецът ще има предимство заради повечето си втори места през сезона.Ако Хамилтън завърши втори, а Разберг - седми, то тогава те отново биха били с равни точки, но този път германецът вече няма да има предимството на вторите места. Двамата пилоти вече ще са равни по този показател, но Хамилтън ще стане шампион заради повечето си трети места.


description: Българската страна успешно е защитила подхода си при изготвяне на екологична оценка за автомагистрала "Струма", лот 3.2, пред членовете на Бернската конвенция (конвенцията за опазване на дивата природа и природните местообитания - бел.ред.). Това заявяват от министерството на регионалното развитие в отговор на позицията на коалицията "За да остане природа в България" в петък.

title: България защити успешно екологичната оценка за автомагистрала "Струма", заявяват от регионалното министерство

maintext:
Фотограф: Надежда Чипева
Българската страна успешно е защитила подхода си при изготвяне на екологична оценка за автомагистрала "Струма", лот 3.2, пред членовете на Бернската конвенция (конвенцията за опазване на дивата природа и природните местообитания - бел. ред.). Затова досието на проекта не е било отворено по време на заседанието на комитета миналия четвъртък въпреки настояванията на български екологични организации.Това заявяват от министерството на регионалното развитие в отговор на позицията на коалицията "За да остане природа в България" в петък. В съобщението си еколозите твърдят, че управляващите са отказали да поемат отговорност за строителството на автомагистрала "Струма" по трасе, което да опази Кресненското дефиле. На заседанието природозащитниците са призовали членовете на комитета да отворят отново досието за проекта и са отправили препоръка към Европейската комисия да удължи срока на изграждане на алтернативното трасе и са поискали допълнително финансиране. Това са проблемите, които правителството изтъква като мотив за отказа си да оцени реалните алтернативи извън дефилето.По думите на коалицията българските природозащитници са направили всичко възможно да организират международния диалог и да помогнат на отговорните институции, но представителят на правителството и съветник на министъра на регионалното развитие в оставка Лиляна Павлова - Асен Антов, е отхвърлил това тяхно искане за отваряне на досието.От своя страна МРРБ заявява, че решението въпросното досие да не бъде отворено е било подкрепено с изказвания на представителите на редица страни, а българските еколози са били призовани към по-конструктивен диалог и представяне на конкретни предложения, каквито са липсвали в позицията им. Представителят на ЕК е заявил, че комисията е запозната с хода на проекта и следи внимателно развитието му, пишат от регионалното ведомство."Бернската конвенция не служи като инструмент за пропаганда и натиск или за налагане на едно или друго проектно решение, нито е инструмент за осигуряване на финансиране. Фактът, че досие за проекта не беше открито, ясно показва, че от българска страна в подготовката на проекта до момента не са допуснати недостатъци", обясняват от министерството.От МРРБ заявяват още, че до момента в преговорите с Европейската комисия и всички заинтересовани групи е провеждан прозрачен и ясен диалог с експерти и граждански организации, без да са скривани или пренебрегвани факти или предложения. "През всичките 26 години, през които страната се е опитвала да финализира процеса за отклоняване на трафика от Кресненското дефиле, е защитавала националния интерес. Агенция "Пътна инфраструктура" като приемник на Националната компания "Стратегически инфраструктурни проекти" заявява, че по вина на държавата не е загубен нито ден през това време за проектирането и строителството на проекта, както се твърди в съобщението, и са разглеждани отговорно всички предложения и становища."


title: Кубрат Пулев: Работим за реванш срещу Кличко (видео)

maintext:
Той ще се изправи срещу бившия световен шампион на 3 декември в зала "Арена Армеец".
Българинът и нигериецът ще спорят за интерконтиненталния пояс на WBA. Пулев ще преследва 23-а победа от 24 мача на професионалния ринг, а евентуален успех ще му отвори вратите към нов мач за световна титла след този с Кличко през 2014 г.
Пулев заяви, че втори сблъсък с Кличко зависи от изхода на евентуален двубой на украинеца с Антъни Джошуа. Този мач се очаква през март или април. Британецът държи титлата на IBF, като вероятно ще бъдат заложени и поясите на WBA и WBO, които бяха овакантени от Тайсън Фюри.
"Не е лошо да е Кличко, все пак имаме нещо да връщаме", закани се Пулев, който през 2014 г. се изправи срещу украинеца в мач за световната титла и беше нокаутиран в петия рунд.
Пулев обеща незабравима емоция за българската публика
[LAP.bg]
Работим постоянно по този въпрос, защото това е най-важното. От защитата тръгва всичко. Но само със защита не може да се победи, така че всичко е важно. Всичко трябва да върви ръка за ръка, както е и в любовта - и сексът, и отношението."
Пулев и треньорът му Ули Вегнер продължават да работят много усилено върху защитата на българина
[LAP.bg]
Кубрат Пулев и треньорът му Ули Вегнер обявиха, че се работи за евентуален реванш с Владимир Кличко."Много се надяваме това да се случи", каза българският боксьор при пристигането си в София за двубоя с нигериеца Самюел Питър.Българският боксьор заяви, че оттогава работи много усилено върху защитата си. "Пулев се закани да осигури незабравима емоция за публиката в първия си професионален мач на българска земя. "За мен е важно да има настроение и хъс за битка, който го имам и се надявам да се предаде у хората. Искам да им дам една супер яка и незабравима емоция, която да помнят дълго време. Естествено, това трябва да стане с победа", каза още Пулев при пристигането си в България."Такова хубаво посрещане, все едно съм победил", заяви боксьорът от летище "София". "Тепърва предстои сериозната битка. Смятам, че съм подготвен. С треньора изгледахме доста видеозаписи и проучихме добре съперника. Да се надяваме, че няма с какво да ме изненада."Пулев очаква мачът с Питър да бъде като предишния му сблъсък - срещу Дерек Чисора, когато се наложи по точки и спечели европейската титла."Идентична игра имат. Питър е типичен файтър, с опасна игра, с тежки удари, монотонен, постоянно напред, постоянно пресиращ. Това е много неприятно, но съм подготвен. Спаринг-партньорите ми бяха точно такива", обясни българинът.Той допълни, че пълната зала и подкрепата на публиката го задължават да победи. "Но това е бокс - нищо не се знае до последния гонг. Виждал съм мачове, в които се стига до обрат в последните десет секунди на 12-ия рунд. Човекът през цялото време води и бие и накрая го нокаутират."


description: Неосъществена съдебна реформа и липса на борба с високата корупция е едно и също, казва бившият правосъден министър Христо Иванов в интервю за българската редакиця на "Дойче веле".

title: Христо Иванов: Няма политически играч, който да иска независима прокуратура

maintext: Независимо дали прокуратурата ще игнорира данните, изнесени в последното интервю на банкера Цветан Василев пред Сашо Диков и BIT телевизия, или този път ще реши, че политическата конюнктура сега вече налага да им обърне внимание - нито едно от тези две решения няма да бъде подчинено на интересите на закона, а на това дали и как се е обърнал вятърът.Тази оценка на прокуратурата прави бившият правосъден министър Христо Иванов в интервю за българската редакция на Дойче веле . И задава риторичния въпрос:Във всяко развито общество прокуратурата прави всичко възможно да не изглежда че действията й са политически обвързани, а тук нашата прокуратура е централен герой на политическия терен и това я е дисквалифицирало да бъде орган на законността, какъвто тя трябва да е, допълни Иванов. И припомни разследване за АЕЦ, което започна шумно през 2013 г., но после заглъхна, за да се разгърне отново сега с серия обвинения , но след като премиерът е споменал за проблема АЕЦ- Белене.Запитан защо свързва в един кръг Пеевски - Цацаров - Борисов, Христо Иванов казва:"Те много лесно могат да бъдат свързани през медийната машина, която ги обслужва и тримата. Пеевски продължава да ги брани много старателно. Това е общност на интереси. Медиите на Пеевски този път не променят своя курс и това е симптоматично".На напомнянето, че медиите на Пеевски защитаваха и БСП в тази предизборна кампания и на въпроса дали има предварителни договорки за подялба на бъдеща власт, Иванов коментира, че за резултата от президентските избори допринесе разпадането на онази предишната сделка за властта, от 2014 г." Има високи очаквания да се сключи нова сделка. В момента сделка все още няма. Поради което виждаме че не се бърза да се стигне до предсрочни избори. В българската практика на избори не се тръгва без да е ясно кой ще ги спечели и как ще изглежда управлението. БСП не се е проявила като сила която иска да прекрати правенето на сделки. В момента на терена няма политически играч, който иска да смени философията на държавно управление в България. А философията на държавно управление е да се разберем и да си поделим нещата по някакъв начин, прокуратурата ще послужи за гарантиране на изпълнението на тези договорки".Според Христо Иванов никой от политическите водачи не назовава този проблем и не поставя пръст в раната, а го заобикалят. Проблема заобикаля и г-жа Корнелия Нинова, която по никакъв начин не влиза в темата за прокуратурата, а анонсира проектореформа на БСП, но за ускоряване на процеса.По повод нй-често лансираната идея за бързина на делата като съдебна реформа, с която се подменя борбата с корупцията по високите етажи, бившият правосъден министър обръща внимание:И заключава: Когато става дума за корупция по високите етажи проблемът не е бързината на процеса, а това че процесите започват по волята на политическата конюнктура и договарянето на играчите. Госпожа Нинова не показва, че е политик, който иска да прекрати тази практика .Запитан дали може да се оформи политически проект именно около каузата за реална реформа на съдебната власт, Христо Иванов коментира, че това е възможно, тъй катоболестта на България е мафиотизирането на нейното управление и без решаване на този проблем смело и откровено, няма да има излизане от стагнацията и загниването, което наричат стабилност.


title: Ватман пострада след задимяване в трамвай

maintext:
Снимката е архивна
Фотограф: Юлия Лазарова
Ватман е пострадал при използването на пожарогасител, с който е гасил пожар, в кабината на трамвая, който е управлявал, съобщи агенция "Фокус". Инцидентът е станал малко след 20.30 часа днес в района на базар "Илиянци".Водачът забелязал пушек в кабината, използвал е пожарогасителя и има леки наранявания след боравенето с него. Няма други пострадали хора. Причините за инцидента се изясняват.В рамките на два дни това е втори пожар в превозно средство от градския транспорт на София, след като вчера пламна автобус в района на "Орлов мост".


title: Макс Верстапен беше сравнен с "дъждовните" Сена и Шумахер

maintext:
What a race! Superb! What a phenomenal performance by Max Verstappen! One day, this guy will be a World Champion 🏁 #BrazilGP pic.twitter.com/YKp2HQIbHQ
— Max Verstappen (@MaxVerstappen_) November 13, 2016
Феноменалното каране на мокро на 19-годишния Макс Верстапен в Гран при на Бразилия в неделя му донесе сравнения с двамата велики пилоти във Формула 1 Аертон Сена и Михаел Шумахер.Пилотът на "Ред бул" трябваше да наваксва след късна смяна на гуми, след като се отказа, че неговите "интермедия" не са достатъчно подходящи. Холандецът сложи гуми за екстремно мокро време.След като се оказа на 14-о място, той направи серия от сензационни изпреварвания и само за 12 обиколки се изкачи на трето място. По-рано по впечатляващ начин изпревари втория Нико Розберг.Ръководителят на отбора му Кристиан Хорнер заяви, че в неделния ден зрителите са видели нещо специално."Не мога да си представя нещо по-добро от това. Мисля, че станахме свидетели на нещо много специално", заяви Хорнер.Попитан дали карането на Верстапен може да се сравни с емблематичните изпълнения на Сена в Монако през 1984 г. и на Шумахер в Испания през 1996 г., Хорнер отговори: "Мисля, че е точно такова. Трябва да се сравнява с тези велики моменти.""Не виждаме често подобни състезания в моторните спортове, а това, което видяхме днес, беше много, много специално", добави той.Верстапен спечели похвали и заради интелигентното си поведение в необичайните условия. Той използва честите излизания на колата за сигурност, за да разбере къде по завоите има по-добро сцепление. Той експериментираше с различни линии, за да разбере как може да варира със скоростта."Той просто изследваше. Дори зад колата за сигурност можеше да го видите да минава по различни трасета в търсене на сцепление. Знаете, че тези момчета идват от картинга. Това изглеждаше точно картинг подход - да търси външната линия, външната линия на завой 3, външната линия на правата", каза Хорнер."Не видях никой друг да използва тези възможности така, както Макс. Всички минаваха по една и същия линия, но Макс беше от съвсем друга класа днес", добави той.


title: Курьор и Мунин са наказани по пет мача за сбиването си

maintext:
Курьор и Мунин си налетяха с юмруци след последния съдийски сигнал
[LAP.bg]
Двамата стигнаха и до размяна на удари с юмруци, преди да бъдат удържани от съотборниците си, след което получиха червени картони от рефера Станислав Тодоров. Впоследствие и двамата се извиниха публично за поведението си.
Курьор ще пропусне мачовете на "Локомотив" с "Нефтохимик" (21 ноември), "Пирин" (25 ноември), "Черно море" (29 ноември), "Дунав" (3 декември) и ЦСКА (11 декември).
Мунин няма да играе за "Верея" в срещите с "Дунав" (19 ноември), ЦСКА (27 ноември), "Берое" (1 декември), "Ботев" (5 декември) и "Левски" (10 декември).
Междувременно дисциплинарната комисия глоби "Левски", ЦСКА и "Лудогорец" с по 300 лева за димки и факли и отложи за следващото си заседание решенията за инцидентите на мача между "Локомотив" (Пловдив) и "Берое".
Нападателят на "Локомотив" (Горна Оряховица) Мариас Курьор и защитникът на "Верея" Илия Мунин бяха наказани с по пет мача заради сбиването си след края на двубоя между двата отбора , който се играе в Стара Загора в петък.Освен че спря състезателните им права, дисциплинарната комисия на БФС глоби двамата футболисти с по 1200 лева."Верея" спечели двубоя с 1:0, а докато играчите на двата тима се поздравяваха със съдиите и помежду си, Курьор и Мунин си налетяха.